Longs Peak
Longs Peak (Arapaho keeles: Neníisótoyóú’u) on mägi Põhja-Ameerikas Kaljumäestiku Front Range'i mäeahelikus. Mäe kõrgus on 4346 meetrit ning see jääb Kaljumäestiku rahvuspargi territooriumile. Longs Peak on Boulderi maakonna ja rahvuspargi kõrgeim mäetipp. Mägi on nimetatud maadeavastaja Stephen Harriman Longi auks. Longs Peaki tippu jõudis 23. augustil 1868 esimesena John Wesley Powell.